
PARLAMENTUL ROMÂNIEI

 CAMERA DEPUTAŢILOR

Comisia pentru drepturile omului, culte                             Bucureşti, 30 martie 2007

şi problemele minorităţilor naţionale                                  Pl-x 149/2007
 Domnului deputat




Sergiu Andon

   
 Preşedintele Comisiei juridice, de disciplină şi imunităţi
AVIZ
asupra proiectului de Lege pentru modificarea şi completarea Legii nr.4/1953 – Codul familiei                                        


 În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului, culte şi problemele minorităţilor naţionale, cu adresa nr. PL-X 149 din 19 martie 2007, spre dezbatere şi avizare, proiectul de Lege pentru modificarea şi completarea Legii nr.4/1953 – Codul familiei, înregistrat cu nr.25/182/20 martie 2007.                  

Camera Deputaţilor este Cameră decizională.

           În şedinţa din 28 martie 2007, membrii comisiei au examinat proiectul de lege, în conformitate cu prevederile art.61 din Regulamentul Camerei Deputaţilor şi, în urma dezbaterilor, au hotărât cu unanimitate de voturi să nu îi acorde aviz favorabil, cu motivarea că legislaţia în vigoare cu privire la vârsta căsătoriei reprezintă o măsură de protecţie pentru situaţiile speciale şi că modificarea acesteia ar crea incoerenţă legislativă – cu referire în special la prevederile Decretului nr.31/1984 privitor la persoanele fizice şi persoanele juridice - şi ar îngrădi dreptul la egalitatea de şanse.  


 În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Deputat

Nicolae Păun

Întocmit: Consilier  Onesia Babeş 

